rejauldu/bengali-wikipedia huggingface dataset:
আল আহলি স্পোর্টস ক্লাব (, ; সাধারণত আল আহলি এসসি অথবা শুধুমাত্র আল আহলি নামে পরিচিত) হচ্ছে দোহা ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৫০ সালে আল নাজাহ স্পোর্টস ক্লাব নামে প্রতিষ্ঠিত হয়েছে। ১২,০০০ ধারণক্ষমতাবিশিষ্ট হামাদ বিন খলিফা স্টেডিয়ামে আল আমিদ নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন সার্বীয় সাবেক ফুটবল খেলোয়াড় নেবোয়শা ইয়োভোভিচ এবং সভাপতির দায়িত্ব পালন করছেন আব্দুল্লাহ ইউসুফ আল-মোল্লা। কাতারি মধ্যমাঠের খেলোয়াড় ওমিদ ইব্রাহিমি এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, আল আহলি এপর্যন্ত ৫টি শিরোপা জয়লাভ করেছে; যার মধ্যে ৪টি কাতার আমির কাপ শিরোপা রয়েছে। আলি কাদরি, জন বেনসন, মিশাল আব্দুল্লাহ, দিওকো কালুয়িতুকা এবং নাবিল আল জাহারের মতো খেলোয়াড়গণ আল আহলির জার্সি গায়ে মাঠ কাঁপিয়েছেন।   তথ্যসূত্র    বহিঃসংযোগ      কাতার ফুটবল অ্যাসোসিয়েশনের ওয়েবসাইটে আল আহলি স্পোর্টস ক্লাব    বিষয়শ্রেণী:আল আহলি স্পোর্টস ক্লাব বিষয়শ্রেণী:১৯৫০-এ প্রতিষ্ঠিত ফুটবল ক্লাব বিষয়শ্রেণী:১৯৫০-এ কাতারে প্রতিষ্ঠিত বিষয়শ্রেণী:কাতার স্টার্স লিগের ক্লাব বিষয়শ্রেণী:কাতারের ফুটবল ক্লাব
ভিসুয়া ক্রাকুফ স্পুকা আকৎসিয়না (, ; এছাড়াও ভিসুয়া ক্রাকুফ নামে পরিচিত) হচ্ছে ক্রাকুফ ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯০৬ সালে প্রতিষ্ঠিত হয়েছে। ভিসুয়া ক্রাকুফ তাদের সকল হোম ম্যাচ ক্রাকুফের স্তাদিওন ইম. ইয়েনরিকা রেইমানায় খেলে থাকে; যার ধারণক্ষমতা হচ্ছে ৩৩,৩২৬। বর্তমানে এই ক্লাবের ম্যানেজারের দায়িত্ব পালন করছেন আর্তুর স্কোভরোনেক এবং সভাপতির দায়িত্ব পালন করছেন দাভিদ বুয়াশভিকভস্কি। পোলীয় রক্ষণভাগের খেলোয়াড় ইয়াকুব বুয়াশভিকভস্কি এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, ভিসুয়া ক্রাকুফ এপর্যন্ত ২০টি শিরোপা জয়লাভ করেছে; যার মধ্যে ১৪টি একস্ত্রাকলাসা, ৪টি পোলীয় কাপ, ১টি পোলীয় সুপার কাপ এবং ১টি পোলীয় লীগ কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, লেগিয়া ওয়ারশের এপর্যন্ত ৩টি শিরোপা জয়লাভ করেছে; যার মধ্যে ৩টিই হচ্ছে উয়েফা ইন্টারটোটো কাপ শিরোপা।  অর্জন ঘরোয়া  একস্ত্রাকলাসা:  চ্যাম্পিয়ন (১৪): ১৯২৭, ১৯২৮, ১৯৪৯, ১৯৫০, ১৯৫১, ১৯৭৭–৭৮, ১৯৯৮–৯৯, ২০০০–০১, ২০০২–০৩, ২০০৩–০৪, ২০০৪–০৫, ২০০৭–০৮, ২০০৮–০৯, ২০১০–১১  রানার-আপ (১০): ১৯৩০, ১৯৩১, ১৯৩৬, ১৯৪৮, ১৯৬৫–৬৬, ১৯৮০–৮১, ১৯৯৯–২০০০, ২০০১–০২, ২০০৫–০৬, ২০০৯–১০  পোলীয় কাপ:  চ্যাম্পিয়ন (৪): ১৯২৬, ১৯৬৬–৬৭, ২০০১–০২, ২০০২–০৩  রানার-আপ (৬): ১৯৫০–৫১, ১৯৫৩–৫৪, ১৯৭৮–৭৯, ১৯৮৩–৮৪, ১৯৯৯–২০০০, ২০০৭–০৮  পোলীয় সুপার কাপ:  চ্যাম্পিয়ন (১): ২০০১  রানার-আপ (৪): ১৯৯৯, ২০০৪, ২০০৮, ২০০৯  পোলীয় লীগ কাপ:  চ্যাম্পিয়ন (১): ২০০০–০১  রানার-আপ (১): ২০০১–০২  ইউরোপ  ইউরোপীয় কাপ:  কোয়ার্টার ফাইনাল: ১৯৭৮-৭৯  উয়েফা কাপ/উয়েফা ইউরোপা লীগ:  ১৬ দলের পর্ব: ২০০২–০৩  ইউরোপীয় কাপ উইনার্স কাপ  ১৬ দলের পর্ব: ১৯৬৭–৬৮, ১৯৮৪–৮৫  ইন্টারটোটো কাপ:  চ্যাম্পিয়ন (৩): ১৯৬৯, ১৯৭০, ১৯৭৩  তথ্যসূত্র  বহিঃসংযোগ       বিষয়শ্রেণী:ভিসুয়া ক্রাকুফ বিষয়শ্রেণী:একস্ত্রাকলাসার ক্লাব বিষয়শ্রেণী:পোল্যান্ডের ফুটবল ক্লাব বিষয়শ্রেণী:১৯০৬-এ পোল্যান্ডে প্রতিষ্ঠিত বিষয়শ্রেণী:১৯০৬-এ প্রতিষ্ঠিত ফুটবল ক্লাব
রানীনগর জলপাইগুড়ি জংশন রেলওয়ে স্টেশন হচ্ছে ভারতের পশ্চিমবঙ্গের জলপাইগুড়ি জেলার রানী নগরে অবস্থিত একটি রেলওয়ে স্টেশন এবং জংশন স্টেশন। এটি ভারতের শহর জলপাইগুড়িকে সেবা করে।  এটি উত্তর-পূর্ব সীমান্ত রেল অঞ্চলের কাটিহার বিভাগের নয়া জলপাইগুড়ি-নয়া বনগাইগাও সেকশনের অন্তর্গত।  তথ্যসূত্র  বিষয়শ্রেণী:পশ্চিমবঙ্গের জংশন রেলওয়ে স্টেশন বিষয়শ্রেণী:জলপাইগুড়ি জেলার রেলওয়ে স্টেশন বিষয়শ্রেণী:কাটিহার রেলওয়ে বিভাগ বিষয়শ্রেণী:১৯৩২-এ চালু রেলওয়ে স্টেশন
ট্র্যাফিক (ইংরেজি ভাষায়: Traffic) একটি একাডেমি পুরস্কার বিজয়ী মার্কিন অপরাধ/নাট্য চলচ্চিত্র। ২০০০ সালে মুক্তিপ্রাপ্ত এই ছবিটি পরিচালনা করেছেন স্টিভেন সোডারবার্গ। এতে মার্কিন যুক্তরাষ্ট্র এবং মেক্সিকোর মাদক ব্যবসা এবং সমাজ জীবনে এর প্রভাবকে বিভিন্ন অবস্থান থেকে ফুটিয়ে তোলা হয়েছে। যার যার অবস্থান থেকে মাদকের প্রভাব ফুটিয়ে তোলা হয়েছে তারা হলেন: একজন মদ্যপায়ী, একজন আইন প্রয়োগকারী, একজন রাজনীতিবিদ এবং একজন মাদক পাচারকারী। এরা প্রত্যেকে নিজেদের অজান্তে প্রত্যেকের জীবনকে প্রভাবিত করে। এ ধরনের ছবিকে অনেকে হাইপারলিংক চলচ্চিত্র নামে আখ্যায়িত করে থাকেন। এটি ব্রিটিশ টেলিভিশন সিরিজ Traffik এর উপর ভিত্তি করে নির্মিত হয়েছে। এই চলচ্চিত্রের উপর ভিত্তি করে আবার যুক্তরাষ্ট্রে এটি টিভি সিরিজ চলছে যার নাম Traffic।   কাহিনীর রূপরেখা    কাহিনী    অভিনয়ে   Benicio del Toro - হাভিয়ের রড্রিগেজ রড্রিগেজ (মেক্সিকোর পুলিশ কর্মকর্তা)  Jacob Vargas - মানোলো সাঞ্চেজ (হাভিয়েরের সহযোগী)  মাইকেল ডগলাস - রবার্ট ওয়েকফিল্ড (রাজনীতিবিদ ও আইনজ্ঞ)  এরিকা ক্রিস্টেনসেন - ক্যারোলিন ওয়েকফিল্ড (ওয়েকফিল্ডের মেয়ে)  ক্যাথেরিন জেটা-জোন্‌স - হেলেনা আয়ালা (মাদক ব্যবসায়ী কার্ল আয়ালার স্ত্রী)  ডেনিস কোয়েইড - আর্নি মেজনার (হেলেনার আইনজ্ঞ)  স্টিভেন বাউয়ের - কার্ল আয়ালা (মাদক ব্যবসায়ী)  সেলমা হায়েক - রোজারিও (মাদক ব্যবসার বসের রক্ষিতা)   বহিঃসংযোগ          Criterion Collection essay by Manohla Dargis   Criterion Collection essay by Larry Blake   বিষয়শ্রেণী:২০০০-এর চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:২০০০-এর দশকের অপরাধ নাট্য চলচ্চিত্র বিষয়শ্রেণী:মাদক বিষয়ক চলচ্চিত্র বিষয়শ্রেণী:মার্কিন রাজনৈতিক থ্রিলার চলচ্চিত্র বিষয়শ্রেণী:স্টিভেন সোডারবার্গ পরিচালিত চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:স্পেনীয় ভাষার চলচ্চিত্র বিষয়শ্রেণী:এদ্‌গার পুরস্কার বিজয়ী বিষয়শ্রেণী:মার্কিন রাজনৈতিক নাট্য চলচ্চিত্র বিষয়শ্রেণী:মেক্সিকোর পটভূমিতে চলচ্চিত্র বিষয়শ্রেণী:মার্কিন অপরাধ থ্রিলার চলচ্চিত্র বিষয়শ্রেণী:মার্কিন অপরাধ নাট্য চলচ্চিত্র বিষয়শ্রেণী:ওয়াশিংটন, ডি.সি.র পটভূমিতে চলচ্চিত্র বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:টেলিভিশন ধারাবাহিক ভিত্তিক চলচ্চিত্র বিষয়শ্রেণী:ওহাইওর পটভূমিতে চলচ্চিত্র বিষয়শ্রেণী:ক্যালিফোর্নিয়ায় ধারণকৃত চলচ্চিত্র বিষয়শ্রেণী:এল প্যাসো, টেক্সাসে ধারণকৃত চলচ্চিত্র বিষয়শ্রেণী:মেক্সিকোতে ধারণকৃত চলচ্চিত্র বিষয়শ্রেণী:নিউ মেক্সিকোয় ধারণকৃত চলচ্চিত্র বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র বিষয়শ্রেণী:শ্রেষ্ঠ চলচ্চিত্র সম্পাদনার জন্য একাডেমি পুরস্কার বিজয়ী চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:টেক্সাসের পটভূমিতে চলচ্চিত্র বিষয়শ্রেণী:সান দিয়েগোতে ধারণকৃত চলচ্চিত্র বিষয়শ্রেণী:স্যান ডিয়েগোর পটভূমিতে চলচ্চিত্র
থাম্ব|200x200পিক্সেল| ক্রফোর্ড মার্কেট, আনু. ১৯০৫ ক্রফোর্ড মার্কেট (আনুষ্ঠানিকভাবে মহাত্মা জ্যোতিবা ফুলে মান্দাই ) দক্ষিণ মুম্বাইয়ের অন্যতম বিখ্যাত বাজার। ভবনটি ১৮৬৯ সালে সম্পন্ন হয়েছিল এবং কাউসজি জাহাঙ্গীর শহরটিকে দান করেছিলেন। মূলত শহরের প্রথম পৌর কমিশনার আর্থার ক্রফোর্ডের নামানুসারে, পরে বাজারটির নামকরণ করা হয় মহারথ্রিয়ান সমাজ সংস্কারক মহাত্মা জোতিরাও ফুলেকে সম্মান জানাতে। বাজারটি মুম্বাই পুলিশ সদর দফতরের বিপরীতে,ছত্রপতি শিবাজী টার্মিনাস রেল স্টেশনের ঠিক উত্তরে এবং জেজে ফ্লাইওভারের পশ্চিমে একটি ব্যস্ত মোড়ে অবস্থিত। ১৯৯৬ সালের মার্চ পর্যন্ত মুম্বাইতে ফলের প্রধান পাইকারি বাজার ছিল যখন নাভি মুম্বাইতে পাইকারি ব্যবসায়ীদের স্থানান্তরিত করা হয়েছিল।  ১৮৮২ সালে, ভবনটি ভারতে প্রথম বিদ্যুৎ দ্বারা আলোকিত হয়েছিল।   স্থাপত্য  বাজারটি ব্রিটিশ স্থপতি উইলিয়াম এমারসন ডিজাইন করেছিলেন এবং এটি আদিবাসী উপাদানগুলির সাথে ভিক্টোরিয়ান গথিক স্থাপত্যকে মিশ্রিত করার প্রাথমিক প্রচেষ্টার প্রতিনিধিত্ব করেছিল। বাজারটি ২২,৪৭১ বর্গ মি (২,৪১,৮৭৭ বর্গফুট) এলাকা জুড়ে রয়েছে,  যার মধ্যে ৫,৫১৫ বর্গ মি (৫৯,৩৬৩ বর্গফুট) বিল্ডিং নিজেই দখল করে আছে। কাঠামোটি মোটা বাফ রঙের কুর্লা পাথর ব্যবহার করে তৈরি করা হয়েছিল, ওয়াসাই থেকে রেডস্টোন দিয়ে। এখানে একটি ১৫ মি উচ্চ স্কাইলাইট শামিয়ানা আছে, যা মার্কেটপ্লেসকে সূর্যরশ্মি উজ্জ্বল করার জন্য ডিজাইন করা ।  আসল নকশায় প্রবেশপথে তিনটি দরজা ছিল, প্রত্যেকটি একটি কলাম দিয়ে বিভক্ত, যেখানে প্রতিদিনের জীবন চিত্রিত একটি খোদাই করা প্যানেলের জন্য স্থান ছিল। এ ধরনের দুটি প্যানেল শিল্পী জন লকউড কিপলিং (লেখক রুডইয়ার্ড কিপলিংয়ের জনক) কর্মরত শ্রমিকদের একটি চিত্র তুলে ধরে খোদাই করেছিলেন, কিন্তু ভারত ছাড়ার আগে তিনি তৃতীয়টি সম্পন্ন করতে পারেননি।   সময়  এই বাজার বেশিরভাগই মঙ্গলবার বন্ধ থাকে। অন্যান্য দিনে, এটি সকাল ১১:০০ থেকে রাত ৮:০০ পর্যন্ত খোলা থাকে।   বিক্রিত পণ্য সামগ্রী  বাজারে পাইকারি ফল, শাকসবজি এবং হাঁস -মুরগি থেকে শুরু করে কাপড়, পোশাকের সামগ্রী, খেলনা, গয়না এমনকি পোষা প্রাণীর দোকান পর্যন্ত অসংখ্য জিনিসপত্র রয়েছে। পোষা এলাকায়, বিভিন্ন ধরনের কুকুর, বিড়াল এবং পাখি পাওয়া যাবে। বিপন্ন প্রজাতির অবৈধ বিক্রির গল্পও আছে।   অবস্থান  সিএসটিএম রেলওয়ে স্টেশন থেকে সহজেই ক্রফোর্ড মার্কেট এলাকায় পৌঁছানো যায় অথবা সেখান থেকে ক্যাব নেওয়া যায়। আপনি সিএসটিএম স্টেশনে বাসও নিতে পারেন অথবা আপনার গাড়িতে চড়তে পারেন। এখানে গাড়ি পার্কিং পাওয়া যায় কিন্তু খুব ব্যয়বহুল এবং এটিকে প্রতি ঘণ্টায় (৮০-১০০ টাকা/ঘন্টা এবং ৪০০ টাকা/দিন) পরিশোধ করতে হয় এবং দিনের প্রথমার্ধের পরে এখনও পাওয়া কঠিন।   আরো দেখুন    ক্রফোর্ড মার্কেট ঝর্ণা   তথ্যসূত্র   বিষয়শ্রেণী:মুম্বইয়ের ভবন ও স্থাপনা বিষয়শ্রেণী:ভারতের পাইকারি বাজার বিষয়শ্রেণী:উইকিউপাত্তে স্থানাঙ্ক আছে
এম এ খায়ের বাংলাদেশের বাগেরহাট জেলার রাজনীতিবিদ ও মুক্তিযোদ্ধা। তিনি খুলনা-১ ও বাগেরহাট-১ আসনের সংসদ সদস্য ছিলেন।   প্রাথমিক জীবন  এম এ খায়ের বাগেরহাট জেলার মোল্লাহাট উপজেলায় জন্মগ্রহণ করেন।   রাজনৈতিক জীবন  এম এ খায়ের একজন মুক্তিযোদ্ধা ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি খুলনা-১ আসন থেকে ও ১৯৮৬ সালের তৃতীয় জাতীয় সংসদ নির্বাচনে বাগেরহাট-১ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।   তথ্যসূত্র   বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মের বছর অনুপস্থিত বিষয়শ্রেণী:বাগেরহাট জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
আল-হাজ হাসান গুলিদ আবতিদুন স্টেডিয়াম জিবুতির জাতীয় স্টেডিয়াম। জিবুতির রাজধানী জিবুতি সিটিতে অবস্থিত স্টেডিয়ামটি ১৯৯৩ সালে উদ্বোধন করা হয়। স্টেডিয়ামটিতে জিবুতির ফুটবল ফেডারেশনসহ বিভিন্ন ক্রীড়া পরিষদের কার্যালয় আছে। ২০,০০০ ধারণক্ষমতা সম্পন্ন স্টেডিয়ামটি মূলত ফুটবল ও মল্লক্রীড়া'র জন্য বহুল ব্যবহৃত হয়।http://www.udj-djibouti.com/dji/index.php?option=com_content&view=article&id=1464:djibouti&catid=1:latest-news&Itemid=27  সূচনালগ্ন হতে স্টেডিয়ামটি জিবুতির জাতীয় ফুটবল দলের স্বাগতিক মাঠ হিসেবে পরিচিত। নির্মাণের পর স্টেডিয়ামটি ২০০২ ও ২০০৭ সালে সংস্কার করা হয়।   নির্মাণ ও সংস্কার  চীনা প্রকৌশলের সহায়তায় স্টেডিয়ামটি নির্মাণ করা হয়। ১৯৯৩ সালের ২৬ জুন জিবুতির প্রথম রাষ্ট্রপতি হাসান গুলিদ আবতিদুনের নামে উদ্বোধন করা হয়। ২০০২ সালে এই স্টেডিয়াম সংস্কার করা হয়। ফিফার 'গোল' প্রকল্পের আওতায় ২০০৭ সালের এপ্রিল মাসে স্টেডিয়ামটির মাঠে কৃত্রিম ঘাস লাগানো হয়।   কাঠামো  স্টেডিয়ামের কৃত্রিম ঘাস আবৃত মাঠের চারপাশে মল্লক্রীড়ার আট লেনের দৌড়ের ট্র্যাক আছে। মাঠের দুইপাশে দর্শক বসার স্থান আছে, প্রতিটি ১০,০০০ দর্শক ধারণ করতে পারে। একটি দর্শক আসনের স্ট্যান্ড ছাউনীযুক্ত। এছাড়াও স্টেডিয়ামের ভবনে মার্শাল আর্ট ও টেবিল টেনিস খেলা ও অনুশীলনের জন্য তিনটি কক্ষ আছে।   আয়োজন  স্টেডিয়ামটি জিবুতি জাতীয় ফুটবল দলের আন্তর্জাতিক খেলা, ঘরোয়া লিগ, কাপ, সুপার কাপ ও মল্লক্রীড়া প্রতিযোগিতা অনুষ্ঠানের প্রধান আয়োজনের প্রধান ভেন্ন্যু। ২০০০ সালের ৭ এপ্রিল, এই স্টেডিয়ামে ২,৭০০ দর্শকের উপস্থিতিতে স্বাগতিক জিবুতি ও গণতান্ত্রিক কঙ্গো প্রজাতন্ত্রের মধ্যে ২০০২ সালের ফুটবল বিশ্বকাপের বাছাইপর্বের অনুষ্ঠিত হয়েছিল। এটা ছিল এই ভেন্যুর প্রথম আন্তর্জাতিক ফুটবল ম্যাচ। স্টেডিয়ামটি প্রতি বছর মার্চ মাসে আয়োজিত আন্তর্জাতিক সেমি-ম্যারাথনের শুরু ও সমাপনী স্থান হিসেবে নিয়মিত ব্যবহৃত হয়।   তথ্যসূত্র    বহিঃসংযোগ   ওয়ার্ল্ড স্টেডিয়ামসের চিত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:বহুমুখী স্টেডিয়াম বিষয়শ্রেণী:১৯৯৩-এ প্রতিষ্ঠিত বিষয়শ্রেণী:জাতীয় স্টেডিয়াম
গৌরাঙ্গপুর হলো পূর্ব ভারতে অবস্থিত পশ্চিমবঙ্গ রাজ্যের বর্ধমান বিভাগের অন্তর্গত পশ্চিম বর্ধমান জেলার দুর্গাপুর মহকুমার কাঁকসা সমষ্টি উন্নয়ন ব্লকের একটি গ্রাম। এই গ্রামটি গোপভূমের রাজা ইছাই ঘোষের সঙ্গে সংযোগ রয়েছে। মনে করা হয় যে গোপভূম রাজ্যের সদর ঢেকুড় ছিলো গৌরাঙ্গপুরের নিকটেই। সেই সময়ে গৌরাঙ্গপুর সেনপাহাড়ী পরগনার অন্তর্গত ছিলো।  ইতিহাস গবেষক ও সাংবাদিক বিনয় ঘোষ|বিনয় ঘোষের মতে, বর্তমান পূর্ব ও পশ্চিম বর্ধমানের বিস্তীর্ণ অঞ্চল ছিলো প্রাচীন গোপভূম অঞ্চলের অন্তর্গত। এই অঞ্চলে দুটি রাজত্ব তথা দুজন সদগোপ রাজা শাসানকার্য চালাতেন। পূর্বে অবস্থিত রাজ্যর শাসক আমরারগড়ে রাজধানী স্থাপন করেছিলেন ও অপর রাজত্বের রাজধানী ছিলো বর্তমান কাঁকসার গৌরাঙ্গপুরের নিকট ঢেকুরে, যা ত্রিষষ্ঠীগড় নামেও পরিচিত ছিলো। দিনাজপুরের রামগঞ্জে ১৮৩৩ খ্রিস্টাব্দের কিছু পুর্বে ইছাই ঘোষ তথা ঈশ্বর ঘোষের রাজত্বকালের একটি তাম্রলিপি পাওয়া যায়। প্রাপ্ত সেই তাম্র অনুশাসন অনুসারে ঈশ্বর ঘোষ ছিলেন ধবল ঘোষের পুত্র, বল ঘোষের পৌত্র ও ধূর্ত ঘোষের প্রপৌত্র। তবে মঙ্গলকাব্য ধর্মমঙ্গল কাব্যের পঙ্‌ক্তি অনুসারে ইছাই ঘোষের পিতার নাম ছিলো সোম ঘোষ।কিছু বৈষম্য বাদ দিলে ইছাই ঘোষের অস্তিত্বের কাব্যিক এবং ঐতিহাসিক উভয় অস্তিত্বের প্রমাণই পাওয়া গিয়েছে। তিনি ছিলেন সামন্তদের রাজা, তথা গোপভূম যে সমস্ত সামন্তরাজাদের অধীনস্থ ছিলো তার অধিপতি ছিলেন তিনি। একাদশ খ্রিস্টাব্দের আশেপাশে তার রাজত্বের উল্লেখ পাওয়া যায়, অর্থাৎ বলা যায় তিনি ছিলেন পাল সাম্রাজ্যের অন্যতম গুরুত্বপূর্ণ শাসক প্রথম মহীপালের সমসাময়িক। মনে করা হয় ইছাই ঘোষ শুধু একজন আঞ্চলিক শাসক ছিলেন না, কারণ প্রাপ্ত তাম্র অনুশাসনে লেখা রয়েছে যে বিভিন্ন আঞ্চলিক সামন্ত রাজা ও শে পাশের ছোটো রাজারা তার শাসন ও আইনানুসারে চলতেন। এটাও মনে করা হয় যে ইছাই ঘোষ বাংলার একটি বৃহৎ অঞ্চলে নিজের আধিপত্য বিস্তার করেছিলেন কারণ ঐসময়ে পাল সম্রাট প্রথম মহীপালকে দক্ষিণ ভারত থেকে আসা চোলদের ও মধ্য ভারতের কালাচুরিদের প্রতিহত করতে যথেষ্ট বেগ পেতে হয়।Ghosh, Binoy, Paschim Banger Sanskriti, , part I, 1976 edition, pages 123-129, Prakash Bhaban, Kolkata  ধর্মমঙ্গল কাব্যে গোপভূমের রাজ ইছাই ঘোষের সাথে বর্তমান পূর্ব মেদিনীপুরের ময়নার নিকট অবস্থিত অপর একটি সামন্ত রাজ্যের রাজা লাউ সেনের যুদ্ধের বর্ণনা রয়েছে। এই যুদ্ধটি অজয় নদের দক্ষিণ তীরে কাঁদুনেডাঙ্গার নিকট হয়েছিলো বলে উল্লেখ রয়েছে। ধর্মমঙ্গল কাব্যে হরিশ্চন্দ্র বলে অপর একটি রাজ্যের রাজfর কথা উল্লেখ থাকলেও তার সঠিক ইতিহাস আজ অবধি বিশ্লেষণ করা সম্ভব হয়নি।(ভারতীয় হিন্দু মহাকাব্যে বর্ণিত ভারতের প্রতাপশালী বিখ্যাত রাজা হরিশ্চন্দ্রের সাথে এই চরিত্রের মিল নেই।)  রাজা সুরথের দুর্গাপূজার জন্য গড় জঙ্গল পড়ুন।  অবস্থান গৌরাঙ্গপুর  স্থানাঙ্কে অবস্থিত।  গ্রামটি ঘনজঙ্গলে জেরা এবং অজয় নদের দক্ষিণ পাড়ে অবস্থিত গ্রামটি উত্তর পাড়ের জয়দেব কেন্দুলি থেকে নদী বরাবর দক্ষিণে অবস্থিত।  জনতত্ত্ব ২০১১ সালের ভারতের জনগণনা অনুসারে গৌরাঙ্গপুর গ্রামের মোট জনসংখ্যা ১১০ জন, যার মধ্যে ৫৪ জন পুরুষ এবং ৫৬ জন নারী। ছয় বৎসর অনূর্ধ্ব শিশু সংখ্যা ২২ জন যা জনসংখ্যার ২০ শতাংশ। মোট ছয় বৎসরোর্ধ্ব জনসংখ্যা ৭৪ জন তথা ৮৪.০৯ শতাংশ সাক্ষর।  তথ্যসূত্র  চিত্রাবলী  বিষয়শ্রেণী:পশ্চিম বর্ধমান জেলার গ্রাম
লঙ্কারন স্টেট ইউনিভার্সিটি () আজারবাইজানের লঙ্কারনে অবস্থিত একটি পাবলিক বিশ্ববিদ্যালয়। ১৯৯১ সালে এটি বাকু রাষ্ট্রীয় বিশ্ববিদ্যালয়ের একটি শাখা হিসাবে কাজ শুরু করে এবং ১৯৯২ সালে এটি একটি স্বাধীন রাষ্ট্রীয় বিশ্ববিদ্যালয়ের মর্যাদা পায়। Official website of Executive Power of Lankaran.  বিশ্ববিদ্যালয়ে প্রায় ১৫০০ স্নাতক এবং ১০০ স্নাতোকোত্তর ছাত্র রয়েছে। বিশ্ববিদ্যালয়ে কর্মরত ২৫০ জন অধ্যাপকের মধ্যে ১৫০ জন বিজ্ঞানের ছাত্র। Lankaran State University website   বিভাগ এবং ইনস্টিটিউট    মানবিক ও শিক্ষাগত বিজ্ঞান  আজারবাইজান ভাষাতত্ত্ব এবং সাহিত্য  ইতিহাস ও দর্শন  শিক্ষাবিদ্যা এবং মনোবিজ্ঞান  শারীরিক শিক্ষা এবং যুব প্রাক-সামরিক প্রশিক্ষণের প্রস্তুতি  বিদেশী ভাষা  প্রকৃতি বিজ্ঞান  পদার্থবিদ্যা-গণিত  রসায়ন-জীববিদ্যা  ভূগোল-বাস্তুবিদ্যা  পাবলিক ডিফেন্স  অর্থনীতি  অর্থনীতি এবং কৃষিপ্রযুক্তি  অর্থনৈতিক বিশ্লেষণ এবং ব্যবস্থাপনা  তথ্য প্রযুক্তি  পর্যটন এবং আতিথেয়তা   তথ্যসূত্র    বহিঃসংযোগ   লঙ্কারন স্টেট ইউনিভার্সিটির অফিসিয়াল ওয়েবসাইট  বিষয়শ্রেণী:১৯৯১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:আজারবাইজানের বিশ্ববিদ্যালয় বিষয়শ্রেণী:১৯৯২-এ প্রতিষ্ঠিত শিক্ষাপ্রতিষ্ঠান
গুজরাত সরকার ভারতের গুজরাত রাজ্য এবং এর ৩৩টি জেলার সর্বোচ্চ শাসন কর্তৃপক্ষ। এটি গুজরাতের রাজ্যপাল, একটি বিচার বিভাগ এবং একটি প্রত্যক্ষভাবে নির্বাচিত আইনসভা সংস্থার দ্বারা নিযুক্ত বিধায়কদের একটি নির্বাহী শাখা নিয়ে গঠিত।  ভারতের অন্যান্য রাজ্যের মতো, গুজরাত রাজ্যের প্রধান হলেন রাজ্যপাল। রাজ্যপাল ভারতের রাষ্ট্রপতি কর্তৃক কেন্দ্রীয় সরকারের পরামর্শে নিযুক্ত হন। রাজ্যপালের ভূমিকা মূলত আনুষ্ঠানিক, তবে রাজ্যপাল আইন প্রণয়নকে বিবেচনা করেন এবং মুখ্যমন্ত্রীকে নিয়োগ করেন। মুখ্যমন্ত্রী সরকারপ্রধান, গুজরাতের মন্ত্রিপরিষদের চেয়ারম্যান। কিছু ক্ষেত্রে একা কিন্তু বেশিরভাগ নির্বাহী হিসাবে কার্যত সমস্ত নির্বাহী ক্ষমতার সাথে কাউন্সিলের ঐকমত্য দ্বারা ক্ষমতা।  গুজরাতের রাজধানী গান্ধীনগরে প্রাসঙ্গিক বিধানসভা (গুজরাত বিধানসভা নামেও পরিচিত) এবং সচিবালয় রয়েছে। আহমেদাবাদের গুজরাত উচ্চ আদালতের রাজ্যের আইনের এখতিয়ার রয়েছে।  বর্তমানে গুজরাত বিধানসভা এককক্ষ বিশিষ্ট, যা ১৮২ জন বিধানসভার সদস্য (এমএলএ) নিয়ে গঠিত। এটির মেয়াদ ৫ বছর, যদি না তাড়াতাড়ি বিলুপ্ত হয়।   তথ্যসূত্র    বহিঃসংযোগ   Official Gujarat State Portal   Chief Minister of Gujarat  NIC, Gujarat State Centre
জন আর্নস্ট স্টাইনবেক জুনিয়র (ফেব্রুয়ারি ২৭, ১৯০২ – ডিসেম্বর ২০, ১৯৬৮) মার্কিন যুক্তরাষ্ট্রের একজন খ্যাতিমান ঔপন্যাসিক। ত্রিশের দশকের মহামন্দার প্রেক্ষাপটে তিনি এক আলোড়নসৃষ্টিকারী উপন্যাস লিখেন, যার নাম দ্য গ্রেপস অব র‍্যাথ‌। ১৯৬৩ সালে সাহিত্যে নোবেল পুরস্কার জয় করেন।The Swedish Academy cited The Grapes of Wrath and The Winter of Our Discontent most favorably.  thumb|right|জন স্টাইনবেকের বাড়ি।  তথ্যসূত্র  বহিঃসংযোগ  বিষয়শ্রেণী:১৯০২-এ জন্ম বিষয়শ্রেণী:১৯৬৮-এ মৃত্যু বিষয়শ্রেণী:২০শ শতাব্দীর মার্কিন ঔপন্যাসিক বিষয়শ্রেণী:নোবেল বিজয়ী সাহিত্যিক বিষয়শ্রেণী:পুঁজিবাদ বিরোধী বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:মার্কিন অজ্ঞেয়বাদী বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:২০শ শতাব্দীর মার্কিন অ-কল্পকাহিনী লেখক বিষয়শ্রেণী:২০শ শতাব্দীর মার্কিন ছোটগল্পকার বিষয়শ্রেণী:মার্কিন পুরুষ ঔপন্যাসিক বিষয়শ্রেণী:মার্কিন পুরুষ ছোটগল্পকার বিষয়শ্রেণী:দ্বিতীয় বিশ্বযুদ্ধের মার্কিন সামরিক কর্মকর্তা বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন সমাজতন্ত্রী বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:আমেরিকান অ্যাকাডেমি অব আর্টস অ্যান্ড লেটার্সের সদস্য
থাম্ব|চারুচন্দ্র বসু চারুচন্দ্র বসু (১৮৯০ - ১৯ মার্চ, ১৯০৯) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। বিংশ শতাব্দীর প্রথম দশকে তিনি স্বদেশী আন্দোলনে অংশগ্রহণ করেন এবং পরে অনুশীলন সমিতির সদস্যভুক্ত হন। তিনি ছিলেন শীর্ণ, দুর্বলদেহের একজন তরুণ যার ডানহাত জন্মাবধি অসাড় ছিলো। তার পিতার নাম কেশবচন্দ্র বসু এবং জন্ম তৎকালীন খুলনা জেলার শোভনা গ্রামে।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, দ্বিতীয় মুদ্রণঃ নভেম্বর ২০১৩, পৃষ্ঠা ২১৮,   বিপ্লবী কার্যক্রম বিশ শতকের শূন্য দশকে পুলিসের উকিল আশুতোষ বিশ্বাস বিপ্লবীদের সম্পর্কে মামলায় সরকারপক্ষে নিযুক্ত হতেন। বিপ্লবীরা তাকে হত্যা করার সংকল্প করলে চারুচন্দ্র একাজের ভার নেন। তিনি অসাড় হাতে রিভলভার বেঁধে বাঁ হাতে গুলি করে কোর্ট প্রাঙ্গণে আশু বিশ্বাসকে ১০ ফেব্রুয়ারি ১৯০৯ তারিখে হত্যা করেন এবং ঘটনাস্থলেই ধৃত হন। তার ওপর প্রচণ্ড অত্যাচার চালিয়েও পুলিশ কোনো কথা আদায় করতে পারেনি। তিনি শুধু বলেছিলেন: "ভবিতব্য ছিলো আশু আমার হাতে নিহত হবে, আমি ফাঁসিতে মরবো, আশু দেশের শত্রু তাই হত্যা করেছি"। বিচারে তার ফাঁসির হুকুম হয় এবং ১৯ মার্চ, ১৯০৯ তারিখে আলিপুর কেন্দ্রীয় কারগারে ফাঁসি কার্যকর করা হয়।ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৭৯।  তথ্যসূত্র   বহিঃসংযোগ  ভারতের স্বাধীনতা আন্দোলনের শারীরিক প্রতিবন্ধী শহীদ চারুচন্দ্র বসুর প্রতি শ্রদ্ধাঞ্জলি   বিষয়শ্রেণী:১৮৯০-এ জন্ম বিষয়শ্রেণী:১৯০৯-এ মৃত্যু বিষয়শ্রেণী:অনুশীলন সমিতি বিষয়শ্রেণী:বাংলাদেশী বিপ্লবী বিষয়শ্রেণী:ভারতীয় বিপ্লবী বিষয়শ্রেণী:খুলনা জেলার বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:খুলনা বিভাগের ব্যক্তি বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:বাঙালি বিপ্লবী বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি বিষয়শ্রেণী:মৃত্যুদণ্ড কার্যকর হওয়া বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:ব্রিটিশ শাসনামলে বাংলার বিপ্লবী বিষয়শ্রেণী:ভারতীয় গুপ্তঘাতক বিষয়শ্রেণী:গুপ্তঘাতক যার মৃত্যুদণ্ড কার্যকর করা হয়েছে বিষয়শ্রেণী:ভারতীয় জাতীয়তাবাদ বিষয়শ্রেণী:খুনের দায়ে দোষী সাব্যস্ত ভারতীয় বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:পশ্চিমবঙ্গের ভারতীয় স্বাধীনতা কর্মী
চাঁপাইনবাবগঞ্জ কামিল মাদরাসা রাজশাহী বিভাগের চাঁপাইনবাবগঞ্জ জেলার সদর উপজেলার একটি বিখ্যাত কামিল মাদ্রাসা ও ইসলামী শিক্ষাপ্রতিষ্ঠান। ১৯৬৪ সালে প্রতিষ্ঠিত এই আলিয়া মাদ্রাসা প্রতিষ্ঠা লাভ করেছিলো। বর্তমানে এই মাদ্রাসাটি ইসলামি আরবি বিশ্ববিদ্যালয় অধিভুক্ত আলিয়া মাদ্রাসা। এই মাদ্রাসার বর্তমান অধ্যক্ষের নাম ড. এমরান হোসাইন।   ইতিহাস  চাঁপাইনবাবগঞ্জ জেলায় ইসলামি শিক্ষা বিস্তার ঘটানোর জন্য ১৯৬৪ সালের ১৬ জুলাই এই মাদ্রাসা চাঁপাইনবাবগঞ্জ শহরে প্রতিষ্ঠা করা হয়। এক বছরের মধ্যেই ১৯৬৫ সালের ৭ জানুয়ারি মাদ্রাসাটি সরকার কর্তৃক অনুমোদন লাভ করে। ২০০৬ সালে মাদ্রাসাটি ফাজিল ও কামিল উচ্চ শিক্ষা ডিগ্রি প্রদানের জন্য ইসলামী বিশ্ববিদ্যালয়, বাংলাদেশের অধিভুক্ত হয়। পরে ২০১৬ সালে ইসলামি আরবি বিশ্ববিদ্যালয় প্রতিষ্ঠা হলে মাদ্রাসাটি ইসলামি আরবি বিশ্ববিদ্যালয়ে স্থানান্তরিত হয়।   উল্লেখযোগ্য ব্যক্তিবর্গ  চাঁপাইনবাবগঞ্জ কামিল মাদরাসা উল্লেখযোগ্য ব্যক্তিবর্গের তালিকা নিম্নে দেখুন    মাওলানা হোসাইন আহমদ - সাবেক অধ্যক্ষ, ১৯৮৫ সালের ১১ মে সংঘটিত কুর‌আনের মর্যাদা রক্ষার আন্দোলনে নেতৃত্ব দানকারী।  ড. মোহাঃ এমরান হোসেন - সাবেক ছাত্র, চাঁপাইনবাবগঞ্জ জেলার শংকরবাটী হেফজুল উলুম ফয়েজা খানম কামিল মাদ্রাসার অধ্যক্ষ, শ্রেষ্ঠ মাদ্রাসা শিক্ষক।  মো. আব্দুল হক - সুপারিনটেনডেন্ট    আরও দেখুন   শংকরবাটী হেফজুল উলুম ফায়েজা খানম কামিল মাদ্রাসা   তথ্যসূত্র   বিষয়শ্রেণী:চাঁপাইনবাবগঞ্জ জেলার আলিয়া মাদ্রাসা বিষয়শ্রেণী:চাঁপাইনবাবগঞ্জ জেলার শিক্ষাপ্রতিষ্ঠান বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত বিষয়শ্রেণী:বাংলাদেশের কামিল মাদ্রাসা
জোবি সামুয়েল প্যাট্রিক বেলিংহাম (, ; জন্ম: ২৩ সেপ্টেম্বর ২০০৫; জোবি বেলিংহাম নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বরুসিয়া ডর্টমুন্ডের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০২১ সালে, বেলিংহাম ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছেন।  প্রারম্ভিক জীবন জোবি সামুয়েল প্যাট্রিক বেলিংহাম ২০০৫ সালের ২৩শে সেপ্টেম্বর তারিখে ইংল্যান্ডের স্টাওয়ারব্রিজে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বেলিংহাম ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০২১ সালের ৩রা জুন তারিখে তিনি উত্তর আয়ারল্যান্ড অনূর্ধ্ব-১৬ দলের বিরুদ্ধে ম্যাচে ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3678090  তথ্যসূত্র  বহিঃসংযোগ     বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:বরুসিয়া ডর্টমুন্ডের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ইংল্যান্ডের অনূর্ধ্ব-১৭ আন্তর্জাতিক ফুটবলার বিষয়শ্রেণী:ইংল্যান্ডের অনূর্ধ্ব-১৯ আন্তর্জাতিক ফুটবলার বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:বার্মিংহ্যাম সিটি ফুটবল ক্লাবের খেলোয়াড় বিষয়শ্রেণী:সান্ডারল্যান্ড এএফসির খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:কৃষ্ণাঙ্গ ইংরেজ ক্রীড়াবিদ বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ বিষয়শ্রেণী:ইংরেজ প্রবাসী পুরুষ ফুটবলার